Številka dokumenta: 60020-0002/2018

V.d. direktorja javnega zavoda »Študentski dom Ljubljana«, Svetčeva ulica 9, Ljubljana, na podlagi Sklepa o ustanovitvi javnega zavoda »Študentski dom Ljubljana« (Uradni list RS, št. 67/12, 24/13, 63/13, 79/15, 52/16, 12/17 in 76/17) in Pravil o nastanitvi v javni zavod »Študentski dom Ljubljana« (<http://www.stud-dom-lj.si/>; v nadaljevanju: Pravila) dne 23.07.2018 objavlja

**JAVNI RAZPIS ZA SPREJEM IN PODALJŠANJE BIVANJA MLADIH RAZISKOVALCEV IN ŠTIPENDISTOV V JAVNI ZAVOD ŠTUDENTSKI DOM LJUBLJANA ZA ŠTUDIJSKO LETO 2018/2019**

**Vsebina razpisa**

1. Pogoji in merila za bivanje
2. Predvideno število prostih mest za sprejem, podaljšanje bivanja, čas in cena bivanja
3. Prošnja za sprejem, prošnja za podaljšanje bivanja, naslov in rok za oddajo ter priloge

IV. Obveščanje študentov

**I. POGOJI IN MERILA ZA BIVANJE**

**SPREJEM:**

1. **Pogoji**

Mladi raziskovalci (zaposleni študenti podiplomskega študija tretje stopnje s statusom mladega raziskovalca) in štipendisti (študenti podiplomskega študija tretje stopnje, ki nimajo državljanstva Republike Slovenije in nimajo statusa mladega raziskovalca, prejemajo pa v Republiki Sloveniji dodeljeno štipendijo), morajo za bivanje v javnem zavodu Študentski dom Ljubljana (v nadaljevanju ŠDL) izpolnjevati naslednje pogoje:

* da imajo status študenta in se izobražujejo po podiplomskih študijskih programih tretje stopnje ter niso zaposleni ali iskalci zaposlitve;
* da morajo mladi raziskovalci, državljani Republike Slovenije, imeti prebivališče, iz katerega prihajajo v kraj študija, oddaljeno najmanj 25 km od kraja študija,
* da se študij izvaja v Ljubljani oziroma največ 25 km oddaljenem kraju od Ljubljane.

Pogoj iz prve alineje prejšnjega odstavka o nezaposlenosti ne velja za mlade raziskovalce.

Izjemoma lahko v ŠDL bivajo mladi raziskovalci, državljani Republike Slovenije, katerih stalno prebivališče je od kraja študija oddaljeno manj kot 25 km, če:

* imajo do najbližjega postajališča javnega prevoznega sredstva najmanj 4 km;
* živijo v posebno težkih socialnih in zdravstvenih razmerah.

Drugi študenti iz tretjega odstavka 1. člena Pravil in študenti podiplomskega študija tretje stopnje, ki nimajo državljanstva Republike Slovenije in niso mladi raziskovalci, prejemajo pa v Republiki Sloveniji dodeljeno štipendijo, višjo od 1.000 EUR, plačujejo za nastanitev v zavodu tržno ceno.

Mladi raziskovalci in študenti podiplomskega študija tretje stopnje, ki nimajo državljanstva Republike Slovenije in niso mladi raziskovalci, prejemajo pa v Republiki Sloveniji dodeljeno štipendijo do 1.000 EUR, plačujejo za nastanitev v zavodu ceno bivanja.

Tržna cena je ekonomska cena in vključuje vse stroške bivanja.

**2. Vrednost meril za nastanitev mladih raziskovalcev in štipendistov v ŠDL je največ 100 točk.**

Vrednost posameznega merila je:

2.1. študijska uspešnost: največ 60 točk;

2.2. izjemen uspeh in obštudijske dejavnosti: največ 8 točk;

2.3. oddaljenost stalnega prebivališča od kraja študija: največ 15 točk;

2.4. posebne socialne, zdravstvene razmere študenta in drugo: največ 10 točk;

2.5. dodatna razvrstitvena merila: največ 7 točk.

Štipendisti iz naslova merila pod točko 2.3 ne morejo pridobiti točk.

**Ad 2.1.** Študijska uspešnost se ob upoštevanju povprečne ocene izračuna po naslednji formuli:

Število točk = (povprečna ocena – 6)\* 15

Pri študentih prvega letnika podiplomskega študija tretje stopnje se povprečna ocena, zaokrožena na dve decimalni mesti, izračuna kot srednja vrednost ocen vseh opravljenih obveznosti zadnjega zaključenega študija, ki so se ocenjevale z ocenami od 1 do 10 oziroma z ustrezno prevedbo v te ocene.

Pri študentih višjih letnikov podiplomskega študija tretje stopnje se povprečna ocena, zaokrožena na dve decimalni mesti, izračuna kot srednja vrednost ocen vseh opravljenih obveznosti v preteklih letih podiplomskega študija tretje stopnje, ki so se ocenjevale z ocenami od 1 do 10 oziroma z ustrezno prevedbo v te ocene.

**Ad 2.2**. Za izjemen uspeh in obštudijske dejavnosti se lahko dodeli največ 8 točk in sicer za:

* državno, univerzitetno ali tujo nagrado - 5 točk;
* avtorstvo in objavo članka, razprave oziroma drugega prispevka v domači ali tuji strokovni reviji, publikaciji, zborniku, učbeniku - 5 točk;
* udeležbo s samostojnim prispevkom oziroma dosežkom, izdelkom, storitvijo, stvaritvijo na strokovnih seminarjih, znanstvenih simpozijih oziroma konferencah na mednarodni ravni, nagrado iz gospodarstva - 5 točk,
* fakultetno ali regijsko nagrado, udeležbo na strokovnih seminarjih, znanstvenih simpozijih, konferencah oziroma drugih vrstah strokovne udeležbe na državni ravni - 3 točke.

Točke se lahko seštevajo, zbrati je mogoče največ 8 točk.

**Ad 2.3.** Oddaljenost prebivališča, iz katerega mladi raziskovalci s stalnim prebivališčem v Republiki Sloveniji prihajajo v kraj študija od kraja študija, se točkuje tako, da je mogoče zbrati največ 15 točk in se izračuna po naslednji formuli:

**Število točk (zaokroženo na dve decimalni mesti) = oddaljenost v km / 13**

Za oddaljenost prebivališča od kraja študija v km se upošteva [daljinomer](http://daljnomer) »zemljevid.najdi.si« portala Najdi.si podjetja TSMedia d.o.o.

**Ad 2.4.** Posebne socialne, zdravstvene razmere mladih raziskovalcev in štipendistov in drugo *(*npr. naravne in druge nesreče, dolgotrajna huda bolezen v družini, nosečnost) se točkujejo tako, da je mogoče zbrati največ 10 točk.

Če mladi raziskovalec oziroma štipendist predloži dokazila pristojnih organizacij oziroma organov (socialno skrbstvo, zdravnik specialist, invalidska komisija, upravni organ) o težkem socialnem ali zdravstvenem položaju (npr. najmanj 80% invalid, težak bolnik, težke socialne razmere), in niso starejša od treh mesecev, se mu po individualni obravnavi dodeli 5 točk.

Mlademu/i raziskovalcu/raziskovalki oziroma štipendistu/štipendistki - materi ali očetu, ki bo imel(a) med študijem otroka pri sebi, se prišteje 5 točk. Otrok mora biti mlajši od šestih let ali šoloobvezen.

**Ad 2.5.** Dodatna razvrstitvena merila se točkujejo tako, da je mogoče zbrati največ 7 točk.

Mladim raziskovalcem, Slovencem s stalnim prebivališčem zunaj Republike Slovenije, ki imajo status Slovenca skladno z določbami veljavnega zakona, ki ureja odnose Republike Slovenije s Slovenci zunaj njenih meja in štipendistom, se dodeli 7 točk.

Mladim raziskovalcem oziroma štipendistom, otrokom padlih v vojni za Slovenijo in žrtvam naravnih nesreč, ki niso starejši od 27 let, ko prvič vložijo prošnjo za sprejem v ŠDL, se dodeli 7 točk.

**PODALJŠANJE:**

Mladi raziskovalci (zaposleni študenti podiplomskega študija tretje stopnje s statusom mladega raziskovalca) in štipendisti (študenti podiplomskega študija tretje stopnje, ki nimajo državljanstva Republike Slovenije in nimajo statusa mladega raziskovalca, prejemajo pa v RS dodeljeno štipendijo), morajo za podaljšanje bivanja v javnem zavodu Študentski dom Ljubljana (v nadaljevanju ŠDL) izpolnjevati naslednje pogoje:

* morajo imeti status študenta in mladega raziskovalca ali
* morajo imeti status študenta in prejemati štipendijo dodeljeno v Republiki Sloveniji ter niso zaposleni ali iskalci zaposlitve.
* mladi raziskovalci, državljani Republike Slovenije, morajo imeti prebivališče, iz katerega prihajajo v kraj študija, oddaljeno najmanj 25 km od kraja študija in da se študij izvaja v Ljubljani oziroma v največ 25 km oddaljenem kraju od Ljubljane.

### II. PREDVIDENO ŠTEVILO PROSTIH MEST ZA SPREJEM IN PODALJŠANJE BIVANJA, ČAS IN CENA BIVANJA

Za sprejem študentov v ŠDL je v študijskem letu 2018/2019 v skladu z Letnim razdelitvenim načrtom za določitev števila bivalnih zmogljivosti, ki ga je sprejel Svet zavoda dne 22. 6. 2018, na voljo predvidoma **62 garsonjer in 7 apartmajev.**

Za podaljšanje bivanja študentov v ŠDL je v študijskem letu 2018/2019 na voljo predvidoma **64 garsonjer in 11 apartmajev.**

Bivanje mladih raziskovalcev in štipendistov, ki so vpisani v podiplomske študijske programe lahko traja, dokler izpolnjujejo pogoje za bivanje v skladu s 14. členom Pravil.

Cene mesečnega bivanja z vključenim DDV bodo v obdobju od 1. 10. 2018 do 30. 9. 2019 naslednje:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | |  | **Naziv** | **Cena bivanja** | **Naziv** | **Tržna cena** | | a) | Garsonjera v podpritličju | 143,28 EUR | Garsonjera v podpritličju | 201,84 EUR | | b) | Garsonjera v pritličju | 173,14 EUR | Garsonjera v pritličju | 243,90 EUR | | c) | Garsonjera v nadstropju | 187,45 EUR | Garsonjera v nadstropju | 264,05 EUR | | d) | Apartma 53 m2  (družina) | 416,07 EUR | Apartma 53 m2  (družina) | 440,37 EUR | | e) | Apartma 35 m 2  družina | 371,24 EUR | Apartma 35 m 2  družina | 485,20 EUR | |  |  |  |  |
|  |  |  |  |  |
|  |  |  |  |  |
| **III. PROŠNJA ZA SPREJEM ALI PODALJŠANJE BIVANJA, ROK ZA ODDAJO IN PRILOGE** |  |  |  |  |
| 1. Prošnja za sprejem z dokazili se vloži na obrazcu **»Vloga za sprejem mladih raziskovalcev in štipendistov v javni zavod Študentski dom Ljubljana za študijsko leto 2018/2019«**. Prošnja mora biti poslana v slovenskem jeziku, vse priloge pa uradno prevedene v slovenščino. Na obrazcu je treba obvezno navesti naslov v Republiki Sloveniji za dostavo pošte po določbah Zakona o splošnem upravnem postopku. |  |  |  |  |
|  |  |  |  |  |

1. Prošnja za podaljšanje bivanja z dokazili se vloži na obrazcu **»Vloga za podaljšanje bivanja mladih raziskovalcev in štipendistov v javni zavod Študentski dom Ljubljana za študijsko leto 2018/2019«**. Prošnja mora biti poslana v slovenskem jeziku, vse priloge pa uradno prevedene v slovenščino.

Obrazca dobite na internetnem naslovu: [www.stud-dom-lj.si](http://www.stud-dom-lj.si) ali na recepciji Študentskega doma Ljubljana, izpostava Gosarjeva 9, Ljubljana.

1. Mladi raziskovalci in štipendisti pošljejo prošnjo za sprejem ali podaljšanje bivanja priporočeno po pošti najpozneje do **četrtka,** **20. septembra 2018,** na naslov:

Študentski dom Ljubljana

Komisija za sprejem

Svetčeva 9

1000 Ljubljana

z označbo »NE ODPIRAJ – VLOGA ZA SPREJEM/PODALJŠANJE BIVANJA V ŠDL-DPL.

1. Mladi raziskovalci in štipendisti morajo predložiti Komisiji za sprejem, najpozneje do **petka, 5. oktobra 2018** naslednja dokazila (priloge k vlogi):

* potrdilo o statusu mladega raziskovalca (velja samo za mlade raziskovalce) ali pogodbo s katero dokazuje, da je zaposlen kot mladi raziskovalec;
* pogodbo o štipendiranju (velja samo za štipendiste);
* potrdilo o vpisu.

Če potrdila o vpisu ne bodo predložili, bo Komisija za sprejem na podlagi 66., 139., 173. in 175. člena Zakona o splošnem upravnem postopku in skladno z izjavo študenta v vlogi, **potrdilo o vpisu** pridobila po uradni dolžnosti iz uradnih evidenc.

## OBVEŠČANJE ŠTUDENTOV

1. Dodatne informacije v zvezi z razpisom so na voljo na telefonski številki (01) 580 56 01 in na spletni strani ŠDL <http://www.stud-dom-lj.si/>, pod zavihkom »Dom podiplomcev«.
2. O sprejemu in podaljšanju bivanja mladih raziskovalcev in štipendistov v ŠDL odloča Komisija za sprejem, ki jo imenuje svet zavoda Študentski dom Ljubljana.

Na podlagi popolnih in pravočasno prispelih vlog bo Komisija za sprejem ugotovila, ali mladi raziskovalec oziroma štipendist izpolnjuje pogoje za sprejem v ŠDL. Predvidoma do petka, **5.** **novembra 2018** bo na podlagi meril za bivanje v ŠDL z odločbo določila zbrano število točk za posameznega mladega raziskovalca oziroma štipendista in ga uvrstila na prednostni seznam. Študenti z enakim številom točk se bodo razvrstili na seznam tako, da se bodo po vrstnem redu upoštevala merila iz 2.3., 2.4., 2.1. točke I. poglavja tega razpisa v skladu z vrednostjo meril za nastanitev v ŠDL mladih raziskovalcev in štipendistov, ki je največ 100 točk.

Če bo več mladih raziskovalcev oziroma štipendistov še vedno doseglo enako število točk, se bodo pri razvrstitvi po vrsti dodatno upoštevala oddaljenost prebivališča iz katerega prihajajo v kraj študija, od kraja študija iz 2. 3. točke I. poglavja tega razpisa in povprečna ocena iz 2. 1. točke I. poglavja tega razpisa.

Najpozneje v treh dneh po določitvi prednostnega seznama bo ta objavljen na oglasni deski javnega zavoda Študentski dom Ljubljana, na oglasni deski Doma podiplomcev Ljubljana in na spletni strani Študentskega doma Ljubljana »www.stud-dom-lj.si«.

Študenti bodo o tem, ali izpolnjujejo pogoje in merila za bivanje v ŠDL, obveščeni po pošti na naslov prebivališča v Republiki Sloveniji (katerega bodo navedli v vlogi) najpozneje do torka, **6.** **novembra 2018**.

O podaljšanju bivanja mladih raziskovalcev in štipendistov v ŠDL odloča Komisija za sprejem, ki jo imenuje Svet zavoda Študentski dom Ljubljana in odloča o sprejemu in podaljšanju bivanja.

Na podlagi popolnih in pravočasno prispelih vlog bo Komisija za sprejem ugotovila, ali mladi raziskovalec oziroma štipendist, izpolnjuje pogoje za podaljšanje bivanja v ŠDL in skladno s tem izdala odločbo.

Študentski dom Ljubljana

V.d. direktorja

Igor Brlek

Priloge:

1. OBRAZEC - VLOGA ZA SPREJEM MLADIH RAZISKOVALCEV IN ŠTIPENDISTOV V ŠTUDENTSKI DOM LJUBLJANA - ZA ŠTUDIJSKO LETO 2018/2019.
2. OBRAZEC - VLOGA ZA PODALJŠANJE BIVANJA MLADIH RAZISKOVALCEV IN ŠTIPENDISTOV V ŠTUDENTSKI DOM LJUBLJANA ZA ŠTUDIJSKO LETO 2018/2019.

VLOGA ZA SPREJEM MLADIH RAZISKOVALCEV IN ŠTIPENDISTOV V ŠTUDENTSKI DOM LJUBLJANA ZA ŠTUDIJSKO LETO 2018/2019

***Prosimo, pišite z velikim tiskanimi črkami!***

OSEBNI PODATKI

3 **Priimek in ime:**

4 **Spol (obkrožite):** 1 **- moški** 2 **- ženski**

5 **Enotna matična številka občana:**

6 **Državljanstvo** (tuji državljani priložite v prilogi 8 dokazilo o državljanstvu)**:**

7 **Zaposlitev (obkrožite):** 1 - **da** 2 - **ne**

8 **Štipendist (obkrožite):** 1 **- da** 2 - **ne**

NASLOV STALNEGA PREBIVALIŠČA

9 **Ulica (naselje) in hišna številka:**

10 **Poštna številka:**

11 **Kraj stalnega prebivališča** (državljani RS priložite dokazilo o stalnem prebivališču)**:**

12 **Naslov za vročanje pošte ali naslov pooblaščenca za prevzem pošte v R. Sloveniji:**

13 **Prenosni telefon:**

14 **Elektronska pošta:**

PODATKI O VPISU (prosimo vas, da navedete točne podatke in morebitno spremembo študija takoj pisno sporočite)

15 **Visokošolski zavod:**

16 **Študijski program:**

17 **Smer:**

18 **Število doseženih kreditnih točk po ECTS pri dosedanjem študiju (priložite dokazilo):**

19 **Vrsta študija (obkrožite):** 3 **- doktorski**

20 **Letnik študija (obkrožite):** 1 2 3 4 dodatno leto

21 **Način študija (obkrožite):** 1 - **redni** 2 - **izredni**

22 **Kraj študija** **(če je zunaj sedeža visokošolskega zavoda):**

PODATKI O DOSEDANJEM ŠTUDIJU

23 **Študijsko leto prvega vpisa na študijski program tretje stopnje:** \_\_\_\_\_\_\_\_/\_\_\_\_\_\_\_\_

PODATKI ZA IZRAČUN TOČK (kjer je navedeno, vlogi priložite oštevilčene priloge)

24. **Študijski uspeh za študente prvega letnika tretje stopnje (priložite potrdilo o vseh**

**opravljenih obveznostih podiplomskega študija na drugi stopnji, ki so se**

**ocenjevale z ocenami od 1 do 10 oziroma z ustrezno prevedbo ocen.** priloga 1

25. **Študijski uspeh za študente višjih letnikov podiplomskega študija tretje stopnje**

**(priložite potrdilo o vseh opravljenih obveznostih v preteklih letih podiplomskega**

**študija tretje stopnje, ki so se ocenjevale z ocenami od 1 do 10 oziroma z ustrezno**

**prevedbo ocen).** priloga 1

26**. Dokazilo o izjemnem uspehu in obštudijskih dejavnostih:**

**- državna, univerzitetna ali tuja nagrada** priloga 2

**- avtorstvo in objava članka, razprave oz. drugega prispevka v domači ali tuji strokovni reviji, publikaciji, zborniku, učbeniku** priloga 3

**- udeležba s samostojnim prispevkom oz. dosežkom, izdelkom, storitvijo, stvaritvijo na strokovnih seminarjih, znanstvenih simpozijih ali konferencah mednarodni ravni, nagrada iz gospodarstva.** priloga 4

**- fakultetna ali regijska nagrada, udeležba na strokovnih seminarjih, znanstvenih simpozijih, konferencah oz. drugih vrstah strokovne udeležbe na državni ravni** priloga 5

27. **Posebne socialne in zdravstvene razmere študenta in drugo:**

**- dokazila pristojnih organizacij oz. organov (socialno skrbstvo, zdravnik specialist, invalidska komisija, upravni organ) o težkem socialnem ali zdravstvenem položaju (npr. najmanj 80% invalid, težak bolnik, težke socialne razmere), ki niso starejša od treh mesecev** priloga 6

**- fotokopija rojstnega lista otroka in izjava, da boste imeli med študijem otroka pri sebi (mlade raziskovalce oz. štipendiste matere in očete)** priloga 7

28. **Dodatna razvrstitvena merila:**

**- izjava o tem, da je mladi raziskovalec Slovenec s stalnim bivališčem izven Republike Slovenije ali štipendist**. priloga 8

**- dokazilo o tem, da je študent otrok padlih v vojni za Slovenijo ali otrok žrtev naravnih nesreč, ki ni starejši od 27 let, ko prvič vlaga prošnjo za sprejem.** priloga 9

IZJEMOMA LAHKO V ŠDL BIVAJO MLADI RAZISKOVALCI IN ŠTIPENDISTI (NE VELJA ZA TUJE DRŽAVLJANE), KATERIH STALNO PREBIVALIŠČE JE OD KRAJA ŠTUDIJA ODDALJENO MANJ KOT 25 KM, ČE PREDLOŽIJO DOKAZILO LOKALNE SKUPNOSTI ALI PRISTOJNIH ORGANIZACIJ OZIROMA ORGANOV (SOCIALNO SKRBSTVO, ZDRAVNIK SPECIALIST, INVALIDSKA KOMISIJA, UPRAVNI ORGAN):

**- da imajo do najbližjega postajališča javnega prevoznega sredstva najmanj 4 km ali**

**- da živijo v posebno težkih socialnih in zdravstvenih razmerah** priloga 10

OPOMBE:

* Mladi raziskovalci in štipendisti lahko vlogi za sprejem priložijo poleg dokazila o statusu mladega raziskovalca ali pogodbe o štipendiranju še potrdilo o vpisu.

**Pri določitvi oddaljenosti stalnega prebivališča študenta od kraja študija za mlade raziskovalce in štipendiste, državljane Republike Slovenije, se upošteva kraj s poštno številko, na območju katerega ima študent stalno prebivališče, in podatki s spletne strani daljinomer »zemljevid.najdi.si« portala Najdi.si podjetja TSMedia d.o.o. o oddaljenosti prebivališča, iz katerega prihaja mladi raziskovalec ali štipendist v kraj študija, od kraja študija.**

IZJAVA KANDIDATA:

S podpisom jamčim za resničnost podatkov v tej vlogi in soglašam, da mi trajno preneha možnost bivanja v Študentskemu domu Ljubljana, če se ugotovi, da sem navedel/navedla neresnične podatke.

S podpisom izjavljam, da se lahko osebni podatki s tega obrazca in priloženih dokazil uporabljajo za postopke, povezane s sprejemom v Študentski dom Ljubljana.

**V \_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_ Lastnoročni podpis:\_\_\_\_\_\_\_\_\_\_\_\_\_\_\_\_\_\_\_\_**

Zadnji rok za oddajo vloge je ČETRTEK, 20. september 2018.

VLOGA ZA PODALJŠANJE BIVANJA MLADIH RAZISKOVALCEV IN ŠTIPENDISTOV V ŠTUDENTSKEM DOMU LJUBLJANA ZA ŠTUDIJSKO LETO 2018/2019

***Prosimo, pišite z velikim tiskanimi črkami!***

OSEBNI PODATKI

3 **Priimek in ime:**

4 **Spol (obkrožite):** 1 **- moški** 2 **- ženski**

5 **Enotna matična številka občana:**

6 **Državljanstvo** (tuji državljani priložite v prilogi 8 dokazilo o državljanstvu)**:**

7 **Zaposlitev (obkrožite):** 1 - **da** 2 - **ne**

8 **Štipendist (obkrožite):** 1 **- da** 2 **- ne**

NASLOV STALNEGA PREBIVALIŠČA

9 **Ulica (naselje) in hišna številka:**

10 **Poštna številka:**

11 **Kraj stalnega prebivališča** (državljani RS priložite dokazilo o stalnem prebivališču)**:**

12 **Telefon:**

13 **Prenosni telefon:**

14 **Elektronska pošta:**

PODATKI O VPISU (prosimo vas, da navedete točne podatke in morebitno spremembo študija takoj pisno sporočite)

15 **Visokošolski zavod:**

16 **Študijski program:**

17 **Smer:**

18 **Vrsta študija (obkrožite):** 3 **- doktorski**

19 **Letnik študija (obkrožite): 1** 2 3 4 dodatno leto

20 **Način študija (obkrožite):** 1 - **redni** 2 - **izredni**

21 **Kraj študija** **(če je zunaj sedeža visokošolskega zavoda):**

IZJAVA:

S podpisom jamčim za resničnost podatkov v tej vlogi in soglašam, da mi trajno preneha možnost bivanja v Študentskemu domu Ljubljana, če se ugotovi, da sem navedel/navedla neresnične podatke.

S podpisom izjavljam, da se lahko osebni podatki s tega obrazca in priloženih dokazil uporabljajo za postopke, povezane s sprejemom v Študentski dom Ljubljana.

**V \_\_\_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_ Lastnoročni podpis: ----------------------------**

Zadnji rok za oddajo vloge je ČETRTEK, 20. september 2018.